30/01/2012 | Administración LocalMunicipal
Cabana de Bergantiños
Aprobación definitiva Regulamento de réxime interno nas instalacións deportivas municipais do Concello de Cabana de Bergantiños

O Pleno deste Concello, na sesión celebrada o día 29 de setembro de 2011, acordou aprobar inicialmente o Regulamento de réxime interno nas instalacións deportivas municipais do Concello de Cabana de Bergantiños. Exposta ó público a devandita aprobación inicial mediante publicación de anuncio no BOP nº 229 do 1 de decembro de 2.011, sen que se presentase reclamación ou alegación algunha, mediante o presente publícase o texto íntegro desta Ordenanza, que é o seguinte: A través da Concellería de Cultura e Deporte, lévase a cabo a promoción e fomento da práctica do deporte no Concello de Cabana de Bergantiños, así como a xestión, administración e conservación das instalacións deportivas municipais destinadas a uso deportivo. O Concello de Cabana de Bergantiños pon a disposición de calquera persoa ou entidade a posibilidade de acceso ás distintas instalacións deportivas, tanto para actividade dirixida como para a práctica libre ou manifestación deportiva ou cultural. Para o cumprimento destes fins, a Concellería de Cultura e Deporte desenvolveu unha serie de normas que servirán, dunha parte, para garantir os dereitos dos usuarios das instalacións deportivas municipais e, doutra, para fixar as obrigas e deberes destes co persoal, cos demais usuarios e co equipamento deportivo existente. Enténdense por instalacións deportivas municipais aqueles edificios ou recintos ó aire libre, equipados para desenvolver a práctica deportiva e que se xestionan por parte do Concello ou mediante outras entidades a través de concesións.1. A efectos da presente normativa, enténdese por usuarios de instalacións deportivas municipais a aquelas persoas ou entidades que utilizan estas, ben con programas promovidos polo Concello ou en réxime de aluguer ou cesión dos devanditos espazos deportivos.2. Cando o usuario da instalación sexa un menor, serán responsables das consecuencias dos seus actos os seus pais ou titores legais.3. Aínda que o usuario estea exento de aboar a taxa polo uso da actividade ou servizo, sempre estará obrigado a cumprir o presente regulamento.1. Gozar, de acordo coas normas de uso establecido e as tarifas vixentes, de todos os servizos que se presten a través da Concellería de Cultura e Deporte do Concello.2. Realizar uso das instalacións deportivas nos días e horarios sinalados no programa ou aluguer contratado. Terase en conta que o Concello, por necesidades de programación ou forza maior, poderá anular ou variar as condicións establecidas. Esta circunstancia sempre será comunicada ós usuarios con tempo suficiente. Isto non implicará ningunha indemnización ó usuario mais aló da devolución da taxa que no seu caso aboara.3. Facer uso dos espazos complementarios á práctica deportiva, (vestiarios, aseos, etc.) nos termos do presente regulamento.4. Atopar as instalacións, mobiliario, material deportivo, vestiarios, etc. en perfectas condicións de uso.5. Presentar as queixas, suxestións ou reclamacións que estimen convenientes por escrito nas follas dispoñibles no Concello.1. Utilizar as instalacións, material e mobiliario axeitadamente para evitar posibles deterioros ou danos nas mesmas ou na saúde e dereitos dos outros usuarios.2. Gardar o debido respecto ós demais usuarios e ó persoal das instalacións, así como atender en todo momento ás indicacións do persoal das instalacións deportivas, que teñen como tarefa supervisar toda a actividade que se realice no recinto e as súas dependencias, en especial ás entradas, saídas e permanencias nas instalacións.3. Acceder á instalacion para realizar a actividade con indumentaria deportiva completa. Incídese especialmente na necesidade de uso calzado adecuado para cada pavimento.4. Aboar o prezo público ou taxa correspondente ó servizo ou actividade elixida dentro dos prazos que se establezan e que serán anunciados coa antelación suficiente polos medios legalmente previstos.5. Presentar o carné para acreditar a condición de usuario cando o Servizo de Deporte Municipal así o requira. O carné non se poderá transmitir ou ceder a terceiras persoas.6. Cumprir os horarios establecidos para os alugueres de pavillón ou calquera instalación deportiva.7. Non fumar nas instalacións deportivas, nin comer pipas dentro das mesmas.8. O Concello non se responsablilizará perante o usuario en caso de accidentes ou desperfectos derivados do incumprimento por parte deste das presentes normas, dun comportamento neglixente doutro usuario ou do mal uso das instalacións, equipamentos ou servizos.1. A solicitude e o pagamento do aluguer de calquera servizo solicitado realizarase polos propios interesados, segundo os prazos establecidos, así como o aboamento anual do carné municipal de actividades para o acceso a calquera instalación municipal.2. A apertura e o prazo en cada tempada será publicada coa antelación suficiente polos medios que estime oportuno a Concellería de Deporte para xeral coñecemento.3. O acceso de espectadores e acompañantes estará determinado polas características da actividade e da instalación. Non poderán estar presentes os pais ou acompañantes durante a impartición das escolas deportivas municipais, incluída as impartidas en piscina ou en calquera caso suxeitas ó que estipule o persoal ó cargo das mesmas.4. Todos aqueles usuarios que desexen alugar unha instalación con carácter fixo deberán solicitalo no Servizo de Deporte Municipal. Para iso cubrirán a correspondente solicitude e realizarán o pagamento por mensualidades ou anualidades, segundo corresponda.5. Existirá en cada instalación información específica que recollerá: horarios de apertura, atención ó público e calquera información adicional de interese para os usuarios. Farase exposición pública ó principio da tempada nos taboleiros de anuncios de cada instalación deportiva.6. O curso deportivo oficialmente iniciarase no mes de outubro e finalizará ó remate do mes de maio do ano seguinte.7. Con carácter xeral, a actividade impartirase en dúas modalidades: dúas sesións semanais ou unha sesión semanal; a duración de cada sesión será de 45 minutos, aproximadamente, aínda que poida variar en función das peculiaridades de cada actividade específica.8. Todos os usuarios, no inicio da tempada, deberán presentar, xunto coa folla de solicitude da inscrición nas actividades, un consentimento informado para os maiores de idade, conforme se fai saber se padecen algún tipo de enfermidade ou patoloxía que lles impida a práctica da actividade física.9. No caso dos menores de idade, os pais serán os responsables da sinatura para autorizalos a participar no programa anual deportivo.10. O feito de realizar a inscrición nalgunha das actividades ofertadas polo Concello non leva implícito ter un seguro de accidentes deportivos. Será o propio usuario o que teña que correr cos gastos médicos no caso de lesión ou accidente deportivo. Exceptuaranse os participantes no programa XOGADE da Secretaría Xeral para o Deporte de XUNTA DE GALICIA.11. O Concello carecerá de calquera responsabilidade diante de lesións, eivas ou mermas físicas que o usuario poida sufrir como consecuencia da práctica normal das actividades deportivas. Serán dados de baixa os usuarios nas actividades deportivas polos seguintes motivos: a. POLA FALTA DE PAGAMENTO DA COTA CORRESPONDENTE NOS PRAZOS ESTABLECIDOS. b. AUSENCIA POR ENFERMIDADE. Só se admitirán reservas de prazas para as baixas por enfermidade (con certificado médico) por un tempo máximo dun mes) c. POR FALTAS INXUSTIFICADAS Á ACTIVIDADE. Estas faltas á actividade durante un mes, que superen os cinco días, serán motivo de baixa automática, sen ter preferencia para volver á mesma. d. POR FALTAS REITERADAS. Estas faltas, aínda que estean xustificadas, se son superiores ó 50% durante un período de dous meses. e. POR PRESCRICIÓN MÉDICA. Poderán ser dados de baixa aqueles usuarios que, por razóns de saúde, estea contraindicada a realización da actividade física que se desenvolva nas distintas instalacións deportivas municipais. f. POR SOBREPASAR A IDADE MÁXIMA ESTABLECIDA PARA CADA ACTIVIDADE. Serán dados de baixa na actividade aqueles usuarios que sobrepasen a idade máxima establecida para a mesma. g. POR FALSEAR DATOS RELATIVOS Ó SEU ESTADO DE SAÚDE. Cando isto poida implicar algún tipo de risco físico para o propio usuario ou para os demais usuarios. O incumprimento das obrigas que se deriven da condición de usuario poderá levar consigo a perda de tal condición, conforme ó previsto na presente normativa e sen prexuízo da responsabilidade patrimonial ou de calquera outro carácter á que puidera dar lugar. Estes incumprimentos clasifícanse en leves e graves, segundo se detalla nos artigos seguintes.2. Considérase leve o incumprimento dalgunhas das obrigas dos usuarios cando a súa consecuencia non provoque o recoñecemento como grave.3. O trato incorrecto a calquera usuario, persoal técnico, etc.4. Causar danos leves de xeito voluntario na instalación, material ou equipamento das mesmas.5. Incumprimento das normas básicas de funcionamento, con respecto á impartición e disciplina de escolas e programas deportivos.1. O incumprimento reiterado dalgunhas das obrigas dos usuarios.2. O maltrato, de palabra ou obra, a outros usuarios, espectadores, profesorado, técnicos, árbitros ou empregados da instalación.3. Causar danos graves de xeito voluntario á instalación, material ou equipamento das mesmas.4. Orixinar, por imprudencia ou neglixencia, accidentes graves a si mesmo ou a outras persoas.5. Falsear intencionadamente datos relativos á identidade, idade, estado de saúde, etc. e a suplantación de identidade.6. A comisión de tres incumprimentos leves no prazo dun ano.1. Os incumprimentos leves corríxense apercibindo por escrito ou coa perda de condición de usuario por un período de dous meses.2. Os incumprimentos graves corríxense coa perda da condición de usuario polo período dun ano, se a gravidade do mesmo o fai necesario.1. O técnico de Deporte será a persoa encargada de tramitar o procedemento.2. As propostas comunicaranse por escrito ós interesados. Concederásenlles dez días hábiles de audiencia para que estes poidan efectuar alegacións e presentar os documentos e informacións que estimen oportunas.3. Unha vez concluído o trámite de audiencia e á vista das alegacións presentadas polo usuario, o técnico emitirá o correspondente informe-proposta de resolución. Corresponderalle ó alcalde a resolución do expediente, de conformidade co previsto no artigo 21.1 da Lei 71/1985, de 2 de Abril, Reguladora de Bases de Réxime Local sen prexuízo de que esa competencia poida ser obxecto de delegación. Cabana de Bergantiños 20 de xaneiro de 2.012. O Alcalde. Asdo. José Muíño Domínguez.